Panaeolus cinctulus

Panaeolus cinctulus Bolbitiaceae familiako onddo espezie bat da. Ez da jangarria. Pixka bat edo nahiko haluzinogenoa.

Sinonimoa: Panaeolus subbalteatus.

Deskribapena 
Kapela: Higrofanoa, 2 eta 5 cm bitarteko diametrokoa, esfera erdi formakoa, inoiz ez konikoa, titi pixka batekin, erradialki zimurtu samarra. Hasieran arre-gorrixka, gero gorri-okre antzeko kolorekoa, bazterrean eremu ilun batekin, bukaeran, krema-gamuza oso argi  kolore fin batekin.

Orriak: Estu, arre-gorrixkatik beltzaxkara doan kolorekoak, ertz zurixkarekin.

Hanka: Zilindrikoa, luzetara ildaskatua, arre-gorrixka kolorekoa, pruina zurixka batez estalia.

Haragia: Usain eta zapore berezirik gabea.

Etimologia: Panaeolus terminoa, grezieratik dator. "panoiolos" hitzetik. "pas pasa pan" = dena, eta "aiólos" = hainbat koloretakoak. Subbalteatus epitetoa, ia honen antzekoa,  esan nahi duen "sub" hitzetik eta gerriko apaindua esan nahi duen "balteus" hitzetik dator. Kapelaren hegalean kolore-banda diskretu bat duelako.

Jangarritasuna 
Ez da jangarria.

Nahasketa arriskua 
Panaeolus retirugis delakoarekin nahas daiteke, honek kanpai-itxurako kapela du, ez da higrofanoa eta erretikulatua. Panaeolus campanulatus espeziearekin ere bai, hau kolore argikoa da, ez da higrofanoa, erdiesferikoa eta lehortzean pitzatua.

Sasoia eta lekua 
Batez ere udazkenean, toki simaurtuetan taldeak osatuz. Espezie urria.

Banaketa eremua 
Amerika osoa, Hegoafrika, Europa, Australia, Zeelanda Berria.

Erreferentziak

Kanpo estekak 

Panaeolus